ಕಂಟೆ ನ್ಮೆಂಟ್ ಝೋನ್ ಗಳಲ್ಲಿ ಬಕ್ರೀದ್ ಸಾಮೂಹಿಕ ನಮಾಜು ಕೈಬಿಡಬೇಕು: ಕಾಸರಗೋಡು ಎಸ್ಪಿ ಕಾಸರಗೋಡು: ಕೋವಿಡ್ ಸೋಂಕು ಅಧಿಕಗೊಳ್ಳುತ್ತಿರುವ ಹಿನ್ನೆಲೆಯಲ್ಲಿ ಬಕ್ರೀದ್ ಹಬ್ಬದ ಆಚರಣೆ ಕಾಸರಗೋಡು ಜಿಲ್ಲೆಯಲ್ಲಿ ಮಾರ್ಗಸೂಚಿಗಳನ್ನು ಕಡ್ಡಾಯವಾಗಿ ಪಾಲಿಸುವ ಮೂಲಕ ನಡೆಸಬೇಕು. ಕಂಟೈನ್ಮೆಂಟ್ ಝೋನ್ ಗಳಲ್ಲಿ ಬಕ್ರೀದ್ ಸಂಬಂಧ ಸಾಮೂಹಿಕ ನಮಾಜು ಕೈ ಬಿಡಬೇ ಕು ಎಂದು ಜಿಲ್ಲಾ ಪೊಲೀಸ್ ವರಿಷ್ಠಾಧಿಕಾರಿ ಡಿ.ಶಿಲ್ಪಾ ತಿಳಿಸಿದರು. ಕಂಟೆನ್ಮೆಂಟ್ ಝೋನ್ ಗಳಲ್ಲಿ ಈಗ ಎಲ್ಲಾ ಇರುವ ನಿರ್ಬಧ ಹಬ್ಬದ ನಮಾಜಿಗೂ ಅನ್ವಯವಾಗುತ್ತಿದೆ. 144 ಕಾಯಿದೆ ಪ್ರಕಾರ ಜಾರಿಗೊಳಿಸಲಾದ ನಿಷೇಧಾಜ್ಞೆ ಜಾರಿಯಲ್ಲಿರುವ ವಲಯಗಳಲ್ಲಿ ಮಸೀದಿಗಳಲ್ಲಿ, ಅವುಗಳ ಹೊರಗೆ ನಮಾಜು ನಡೆಸಕೂಡದು. ಈದ್ಗಾ ನಮಾಜು ನಡೆಸಕೂಡದು . ಗರಿಷ್ಠ ನೂರು ಮಂದಿ ಮಸೀದಿಗಳಲ್ಲಿ ನಮಾಜು ನಡೆಸಲು ಅನುಮತಿ ಇದೆಯಾದರೂ, 2 ಮೀಟರ್ ಅಂತರ ಕಾಯ್ದುಕೊಳ್ಳಬೇಕು. ಈ ಆದೇಶವನ್ನು ಯಾವ ಕಾರಣಕ್ಕೂ ಉಲ್ಲಂಘಿಸಕೂಡದು. ಒಂದೊಮ್ಮೆ ನೂರು ಮಂದಿಗೆ ಸ್ಥಳಾವಕಾಶ ಇಲ್ಲದೇ ಇರುವ ಮಸೀದಿಗಳಲ್ಲಿ ನೂರು ಮಂದಿಯನ್ನು ಸೇರಿಸುವ ಯತ್ನ ನಡೆಸಕೂಡದು. ಮಸೀದಿಗಳಲ್ಲಿ ವಿತರಣೆ ಇತ್ಯಾದಿ ನಡೆಸಕೂಡದು. ಮಸೀದಿಗಳಲ್ಲಿ ರೆಜಿಸ್ಟರ್ ಕಡ್ಡಾಯವಾಗಿರಿಸಬೇಕು. ಸಾನಿಟೈಸರ್, ಮಾಸ್ಕ್ ಬಳಕೆ ಕಡ್ಡಾಯವೆಂದು ಅವರು ತಿಳಿಸಿದ್ದಾರೆ.